**JAVNI POZIV ZA DOSTAVU PONUDA**

Usluge stručnog nadzora nad izvođenjem radova na rekonstrukciji (dogradnji i nadogradnji) Hotela Gruž

u dom za starije i nemoćne osobe tipa Hotel

Dubrovnik, studeni 2020.

Sadržaj

[1. OPĆI PODACI 2](#_Toc54623531)

[1.1. Podaci o naručitelju usluga 2](#_Toc54623532)

[1.2. Podaci o osobi zaduženoj za komunikaciju s ponuditeljima 2](#_Toc54623533)

[1.3. Predmet nabave 2](#_Toc54623534)

[1.4. Procijenjena vrijednost usluga 2](#_Toc54623535)

[1.5. Početak nadmetanja 3](#_Toc54623536)

[2. PODACI O PREDMETU NABAVE 3](#_Toc54623537)

[2.1. Tehničke specifikacije i opis usluga 3](#_Toc54623538)

[2.2. Mjesto pružanja usluga 4](#_Toc54623539)

[2.3. Rok početka i završetka pružanja usluga 4](#_Toc54623540)

[3. UVJETI I DOKAZI KVALIFIKACIJE PONUDITELJA 5](#_Toc54623541)

[3.1. Pravna sposobnost 5](#_Toc54623542)

[3.2. Financijska sposobnost 5](#_Toc54623543)

[3.3. Tehnička i stručna sposobnost 6](#_Toc54623544)

[4. PONUDA 7](#_Toc54623545)

[4.1. Sadržaj i način izrade ponude 7](#_Toc54623546)

[4.2. Pravila dostave dokumenata 8](#_Toc54623547)

[4.3. Način dostave ponude 9](#_Toc54623548)

[4.4. Datum, vrijeme i mjesto dostave ponuda 9](#_Toc54623549)

[4.5. Način određivanja cijene ponude 10](#_Toc54623550)

[4.6. Kriterij za odabir ponude 10](#_Toc54623551)

[4.7. Rok valjanosti ponude 10](#_Toc54623552)

[4.8. Trošak ponude 11](#_Toc54623553)

[5. ZAJEDNICA PONUDITELJA 11](#_Toc54623554)

[6. PODIZVODITELJI 11](#_Toc54623555)

[7. PREGLED I OCJENA PONUDA 11](#_Toc54623556)

[8. ROK ZA DONOŠENJE ODLUKE O ODABIRU 12](#_Toc54623557)

[9. VRSTA, SREDSTVO I UVJETI JAMSTVA 12](#_Toc54623558)

[9.1. Jamstvo za ozbiljnost ponude 12](#_Toc54623559)

[9.2. Jamstvo za uredno ispunjenje ugovora 14](#_Toc54623560)

[10. ROK, NAČIN I UVJETI PLAĆANJA 14](#_Toc54623561)

[11. PRILOZI 14](#_Toc54623562)

# 1. OPĆI PODACI

## 1.1. Podaci o naručitelju usluga

|  |  |
| --- | --- |
| Naziv Naručitelja: | **HOTEL GRUŽ d.d.** |
| Sjedište: | Pionirska 4, 20 000 Dubrovnik |
| OIB: | 02829627475 |
| MBS: | 03706281 |
| Broj telefona: | +385 98 757 877 |
| Broj telefaksa: | +385 20 418 906 |
| Adresa internetske stranice: | https://hotelgruz.hr/ |
| Adresa elektroničke pošte: | info@hotelgruz.hr |
| Odgovorna osoba: | Vido Raič, direktor |

Naručitelj nije obveznik Zakona o javnoj nabavi (NN 120/16).

## 1.2. Podaci o osobi zaduženoj za komunikaciju s ponuditeljima

|  |  |
| --- | --- |
| Ime i prezime: | Vido Raič |
| Broj telefona: | +385 98 757 877 |
| Broj telefaksa: | +385 20 418 906 |
| Adresa: | Pionirska 4, 20 000 Dubrovnik |
| Adresa elektroničke pošte: | info@hotelgruz.hr |

Tijekom roka za dostavu ponuda zainteresirani gospodarski subjekti mogu zahtijevati dodatne informacije u vezi s javnim pozivom za dostavu ponuda. Pod uvjetom da je zahtjev osnovan i pravovremen, posljednje dodatne informacije i objašnjenja vezana uz dokumentaciju za nadmetanje Naručitelj će staviti na raspolaganje najkasnije pet dana prije isteka roka za dostavu ponuda te će iste dostaviti svim ponuditeljima. Naručitelj samostalno odlučuje o osnovanosti pojedinog zahtjeva za dodatnim informacijama. Zahtjev je pravovremen ako je dostavljen Naručitelju najkasnije tijekom osmog dana prije dana u kojem ističe rok za dostavu ponuda. Komunikacija i svaka druga razmjena informacija između Naručitelja i gospodarskih subjekata obavljat će se u pismenom obliku. Pisani zahtjev zainteresiranih gospodarskih subjekata za pojašnjenjem dostavlja se putem e-mail: [info@hotelgruz.hr](mailto:info@hotelgruz.hr)

## 1.3. Predmet nabave

Stručni nadzor nad izvođenjem radova rekonstrukcije (dogradnje i nadogradnje) Hotela Gruž u dom za starije i nemoćne osobe tipa hotel.

Detaljan opis predmeta nabave - građevinskih radova nad kojima se vrši nadzor raščlanjen je prema Troškovniku građevinskih radova (Prilog 1) koji čini sastavni dio ovog Javnog poziva za dostavu ponude.

## 1.4. Procijenjena vrijednost usluga

Ukupna procijenjena vrijednost usluga stručnog nadzora iznosi 200.000,00 HRK (slovima: dvijestotisućakuna).

Procijenjena vrijednost izražena je u kunama (HRK), bez PDV-a.

## 1.5. Početak nadmetanja

Danom početka postupka nadmetanja smatra se dan objave Javnog poziva za dostavu ponuda na internetskoj stranici Hotela Gruž d.d.: https://hotelgruz.hr/.

# 2. PODACI O PREDMETU NABAVE

## 2.1. Tehničke specifikacije i opis usluga

Predmet nabave je stručni nadzor nad izvođenjem radova rekonstrukcije (dogradnje i nadogradnje) Hotela Gruž u dom za starije i nemoćne osobe tipa hotel.

Tehničke specifikacije radova nad kojima je potrebno izvršiti nadzor određene su Troškovnikom građevinskih radova (Prilog 1.).

Radovi nad kojima je potrebno izvršiti nadzor izvode se temeljem projektne i tehničke dokumentacije:

Glavni projekt, zajednički projekt br. Z.O.P. 05/11, sastoji se od:

1. Arhitektonski projekt – Arhitekti Paulić d.o.o.

2. Projekt konstrukcije – Empora d.o.o.

3. Elaborat zaštite od požara – Flamit d.o.o.

4. Projekt elektroinstalacija – Artprojekt d.o.o.

5. Projekt vodovoda i kanalizacije – Ured ovlaštenog inženjera strojarstva Neven Jagodar

6. Projekt strojarskih instalacija – Ured ovlaštenog inženjera strojarstva Neven Jagodar

7. Projekt dizalo – Lift modus d.o.o.

8. Elaborat zaštite na radu – Arhitekti Paulić d.o.o.

9. Elaborat građevinske fizike – Arprojekt d.o.o.

10. Projekt unutarnjeg uređenja – TLO Studio d.o.o. (GRUŽ\_0719).

Usluga stručnog nadzora nad izvođenjem radova rekonstrukcije (dogradnje i nadogradnje) Hotela Gruž u dom za starije i nemoćne osobe tipa hotel obuhvaća:

* redovite obilaske gradilišta i kontrolu izvođenja radova u skladu s rješenjem o uvjetima građenja, Građevinskom dozvolom, normativima i standardima te važećom tehničkom dokumentacijom,
* utvrđivanje činjenice ispunjavaju li izvođači radova uvjete za obavljanje djelatnosti građenja propisane posebnim zakonom,
* upoznavanje Naručitelja sa svim nedostacima odnosno nepravilnostima koje se uoče tijekom građenja, a Naručitelja, građevinsku inspekciju i druge inspekcije o poduzetim mjerama,
* kontrolu i potpisivanje građevinskog dnevnika, građevinske knjige te privremene i okončane situacije koje izvođač radova podnosi Naručitelju za izvršene radove,
* kontrolu izvođenja radova od strane koordinatora za zaštitu na radu sukladno planu izvođenja Radova,
* koordinaciju rješavanja tehničkih problema između projektanta i izvođača radova,
* vođenje računa o tome da je kvaliteta radova, ugrađenih proizvoda i opreme u skladu sa zahtjevima projekta, te da je ta kvaliteta dokazana propisanim ispitivanjima i dokumentima,
* po odobrenju Naručitelja rješavanje zahtjeva izvođača radova, a naročito onih koji bi prouzročili financijske obveze Naručitelja izvan osnovnog ugovora,
* po završetku radova izradu i isporuku Naručitelju završnog izvješća glavnog nadzornog inženjera, nadzornog inženjera za strojarske radove, nadzornog inženjera za elektro radove i nadzornog inženjera za građevinske radove, te sudjelovanje u radu povjerenstva za tehnički pregled građevine.

## 2.2. Mjesto pružanja usluga

Stručni nadzor nad izvođenjem radova rekonstrukcije (dogradnje i nadogradnje) Hotela Gruž u dom za starije i nemoćne osobe tipa Hotel, Pionirska 4, 20 000 Dubrovnik.

Radovi koji su predmet nabave izvodit će se na k.č.br. 271/6, 790, 946, k.o. Gruž.

## 2.3. Rok početka i završetka pružanja usluga

Početak izvršenja usluga je po uvođenju Izvođača u posao. Početak radova odnosno datum s kojim je Izvođač uveden u posao utvrđuje se upisom u građevinski dnevnik.

**Rok pružanja usluga**: **12 mjeseci (slovima: dvanaest mjeseci)** od dana uvođenja u posao, odnosno do ishođenja pravomoćne Uporabne dozvole.

Pružatelj usluga pristaje da Naručitelj ima pravo na produženje roka pružanja usluga u slučaju da radovi ne budu dovršeni u roku od strane izvođača zbog sljedećih razloga:

– uslijed nastupa više sile,

– uslijed mjera predviđenih aktima javnopravnih tijela,

– uslijed pisanog zahtjeva Naručitelja za prekidom radova.

Pod višom silom podrazumijevaju se prirodni događaji, npr. poplave, požari i sl. ili pak ljudske radnje koje utječu na tijek radova, kao npr. karantena, iznenadno ograničenje robama bitnim za odvijanje radova i sl., a koji događaji se nisu mogli predvidjeti i otkloniti. Pružatelj usluge i Naručitelj neće u navedenim slučajevima imati međusobnih potraživanja zbog eventualno nastalih troškova uslijed produženja roka pružanja usluga, osim u slučaju kad su mjere predviđene aktima javnopravnih tijela donesene isključivo zbog krivnje Pružatelja usluga.

# 3. UVJETI I DOKAZI KVALIFIKACIJE PONUDITELJA

U svrhu utvrđivanja kvalifikacija ponuditelja za pružanje usluga stručnog nadzora ponuditelji, odnosno zajednice ponuditelja, su dužni u svojoj ponudi priložiti dokaze kojima dokazuju svoju:

- pravnu i poslovnu sposobnost,

- financijsku sposobnost te

- tehničku i stručnu sposobnost.

## 3.1. Pravna sposobnost

Ponuditelj mora biti pravno i poslovno sposoban.

U slučaju zajedničke ponude, članovi zajednice ponuditelja obvezni su pojedinačno dokazati postojanje pravne i poslovne sposobnosti.

Kao dokaz ispunjenja uvjeta pravne sposobnosti ponuditelj dostavlja izjavu osobe po zakonu ovlaštene za zastupanje gospodarskog subjekta.

NAPOMENA: Kao dokaz ispunjenja uvjeta pravne i poslovne sposobnosti, Naručitelj može u bilo kojem trenutku tijekom postupka prikupljanja ponuda, zahtijevati od ponuditelja da prije sklapanja ugovora dostavi drugi prikladan dokaz, i to: izvod iz sudskog, obrtnog, strukturnog ili drugog odgovarajućeg registra države sjedišta ponuditelja, ne stariji od tri mjeseca računajući od dana objave javnog poziva za dostavu ponuda. U slučaju zajednice ponuditelja, Naručitelj može tražiti od svih članova zajednice da pojedinačno dokažu svoju pravnu i poslovnu sposobnost.

## 3.2**. Financijska sposobnost**

Ponuditelj mora dokazati da je ostvario ukupni promet u posljednje tri dostupne financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o ovim prometima dostupna, minimalno u iznosu procijenjene vrijednosti usluga iz točke 1.4. ovog javnog poziva.

U slučaju zajednice ponuditelja, svi članovi zajednice zajedno dužni su dokazati (kumulativno) zajedničku financijsku sposobnost.

Kao dokaz ispunjenja uvjeta financijske sposobnosti ponuditelj dostavlja izjavu osobe po zakonu ovlaštene za zastupanje gospodarskog subjekta.

**Ponuditelj mora dokazati da ispunjava uvjet solventnosti odnosno da njegov glavni račun nije bio u blokadi više od 7 (sedam) dana u prethodnih šest mjeseci od dana objave javnog poziva za dostavu ponuda.**

Traženim dokazom financijske sposobnosti, gospodarski subjekt dokazuje da ima stabilno financijsko poslovanje na način da ne može dovesti u pitanje izvršenje svojih ugovornih obveza, a posljedično tome i izvršenje obveza Naručitelja prema krajnjim korisnicima svojih usluga. Procjena Naručitelja je da je blokada računa dulja od 7 (sedam) dana ukupno u prethodnih šest mjeseci pokazatelj da gospodarski subjekt nije u mogućnosti podmirivati svoje tekuće dospjele obveze, što posljedično može dovesti do nemogućnosti izvršavanja ugovora prema Naručitelju sukladno javnom pozivu za dostavu ponuda i Ponudi.

U slučaju zajednice ponuditelja, svi članovi zajednice zajedno dužni su dokazati (kumulativno) zajedničku financijsku sposobnost.

Kao dokaz ispunjenja uvjeta financijske sposobnosti ponuditelj dostavlja izjavu osobe po zakonu ovlaštene za zastupanje gospodarskog subjekta.

NAPOMENA: Kao dokaz ispunjenja uvjeta financijske sposobnosti, Naručitelj može u bilo kojem trenutku tijekom postupka prikupljanja ponuda, zahtijevati od ponuditelja da prije sklapanja ugovora dostavi drugi prikladan dokaz, i to: račun dobiti i gubitka ili drugi odgovarajući financijski izvještaj.

Kao dokaz ispunjenja uvjeta financijske sposobnosti, Naručitelj može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi drugi prikladan dokaz, i to: obrazac BON-2/SOL-2 za glavni račun (račun za izvršenje). Glavni račun je račun za redovno poslovanje na kojem se izvršavaju nalozi za plaćanje zakonskih obveza i javnih prihoda, nalozi za naplatu vrijednosnih papira i instrumenata osiguranja plaćanja te nalozi s naslova izvršenja sudskih odluka i drugih ovršnih isprava i na kojem se vodi evidencija o neizvršenim osnovama za plaćanje. Dokaz mora biti ovjeren žigom i potpisom od strane bankarske ili druge financijske institucije. Ako iz opravdanog razloga gospodarski subjekt nije u mogućnosti dostaviti dokument o financijskoj sposobnosti koji je Naručitelj tražio, on može dokazati financijsku sposobnost i bilo kojim drugim dokumentom čiju će prikladnost Naručitelj ocijeniti tijekom pregleda i ocjene ponuda.

Gospodarski subjekti sa sjedištem izvan Republike Hrvatske uvjet iz ovog poglavlja dokazuju jednakovrijednim dokumentom koji sadrži sve podatke potrebne za utvrđivanje ispunjavanja uvjeta. Ukoliko u zemlji sjedišta Ponuditelja nije moguće ishoditi odgovarajući dokument sa svim podacima potrebnim za utvrđivanje ispunjenja uvjeta iz ove točke, tada gospodarski subjekt dostavlja dokument sa svim podacima koje može dobiti te izjavu potpisanu od ovlaštene osobe Ponuditelja u kojoj stoji koje podatke nije moguće dobiti u njegovoj zemlji sjedišta. U slučaju da Ponuditelj dostavlja dokazne dokumente u kojima je iznos izražen u EUR ili drugoj stranoj valuti, primjenjuje se srednji tečaj Hrvatske narodne banke na dan objave Javnog poziva za dostavu ponuda.

## 3.3. Tehnička i stručna sposobnost

Ponuditelj mora dokazati da je uredno izvršio minimalno jedan, a najviše tri ista ili slična ugovora predmetu nabave – uslugama stručnog nadzora, koji su izvršeni u godini u kojoj je započeo postupak prikupljanja ponuda do dana objave javnog poziva za dostavu ponuda i tijekom pet godina koje prethode toj godini (2015.- 2019.). Ugovor ili zbrojena vrijednost ugovora moraju biti razmjerni procijenjenoj vrijednosti usluga iz točke 1.4. ovog javnog poziva.

Razmjeran iznos procijenjenoj vrijednosti usluga znači ako je zbrojeni iznos ugovora najmanje jednak procijenjenoj vrijednosti usluga iz ovog javnog poziva.

U slučaju zajednice ponuditelja, svi članovi zajednice zajedno dužni su dokazati (kumulativno) zajedničku tehničku i stručnu sposobnost.

Kao dokaz ispunjenja uvjeta tehničke i stručne sposobnosti ponuditelj dostavlja izjavu osobe po zakonu ovlaštene za zastupanje gospodarskog subjekta koja sadrži popis značajnih ugovora o stručnom nadzoru radova. Popis sadržava predmet izvršenog ugovora, iznos izvršenog ugovora bez PDV-a i datum izvršenja te naziv druge ugovorne strane.

Kao dokaz ispunjenja uvjeta tehničke i stručne sposobnosti, Naručitelj može u bilo kojem trenutku tijekom postupka prikupljanja ponuda, zahtijevati od ponuditelja da prije sklapanja ugovora dostavi drugi prikladan dokaz, i to: potvrde druge ugovorne strane. Potvrde o uredno ispunjenim ugovorima moraju, osim naziva i sjedišta ugovornih strana i predmeta ugovora, sadržavati i: vrijednost radova, datum i mjesto izvođenja radova te navod jesu li radovi izvedeni u skladu s pravilima struke i uredno izvršeni.

Ako nije moguće ishoditi potvrdu, Naručitelj će prihvatiti izjavu ponuditelja uz dokaz da je potvrda zatražena.

Kao dokaz da gospodarski subjekt ispunjava uvjete kvalifikacije iz točaka 3.1.-3.3. ovog javnog poziva za dostavu ponuda ponuditelj će dostaviti potpisanu izjavom osobe po zakonu ovlaštene za zastupanje gospodarskog subjekta koju dostavlja s ponudom.

Za dokazivanje uvjeta pod točkom 3.2. i 3.3. Ponuditelj se može osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju ponuditelj mora dokazati Naručitelju da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu. Pod istim uvjetima, zajednica ponuditelja može se osloniti na sposobnost članova zajednice ponuditelja ili drugih subjekata.

# 4. PONUDA

## 4.1. Sadržaj i način izrade ponude

Ponuditelj predaje ponudu u izvorniku koja sadrži dokumentaciju složenu, uvezanu, te potpisanu na za to predviđenim mjestima od strane ovlaštene osobe po zakonu za zastupanje ponuditelja ili osobe koju on opunomoći uz obavezno dostavljanje dokumenta kojim se dokazuje punomoć.

Ponuda mora sadržavati najmanje:

- podatke o ponuditelju (tvrtka/naziv, OIB, adresa, osobe ovlaštene za zastupanje),

- ako je primjenjivo, podatke iz prethodnog stavka (tvrtka/naziv, OIB, adresa, osobe ovlaštene za zastupanje) o podizvoditeljima,

- jamstvo za ozbiljnost ponude (točka 9.1. Javnog poziva za dostavu ponuda),

- tražene dokaze kvalifikacije (točka 4. Javnog poziva za dostavu ponuda),

- popunjeni predložak Troškovnika (Prilog 2).

Ponuda mora biti izrađena u papirnatom obliku, otisnuta ili pisana neizbrisivom tintom.

Pri izradi ponude, Ponuditelj se mora pridržavati zahtjeva i uvjeta iz ovog Javnog poziva za dostavu ponuda. Ponuditelj ne smije mijenjati i nadopunjavati tekst Javnog poziva za dostavu ponuda.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

Ponuda se zajedno s pripadajućom dokumentacijom izrađuje na hrvatskom jeziku. Dijelovi ponude na drugim jezicima, moraju biti prevedeni na hrvatski jezik uz prijevod ovlaštenog tumača.

Ponuda se uvezuje na način da se onemogući naknadno vađenje ili umetanje listova ili dijelova ponude.

Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova, a ponuditelj mora u sadržaju ponude navesti od koliko se dijelova ponuda sastoji. Dijelove ponude kao što su uzorci, katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u sadržaju ponude kao dio ponude.

Stranice ponude se označavaju brojem na način da je vidljiv redni broj stranice i ukupan broj stranica ponude. Ako je ponuda izrađena od više dijelova, stranice se označavaju na način da svaki slijedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati.

Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv (npr. nije dopustivo brisanje, premazivanje ili uklanjanje slova ili otisaka). Ispravci moraju uz navod datuma biti potvrđeni potpisom ponuditelja.

## 4.2. Pravila dostave dokumenata

Sve tražene dokumente i dokaze koji se dostavljaju sukladno zahtjevima iz točaka 2. i 3. Ponuditelji mogu dostaviti u izvorniku, ovjerenim ili neovjerenim preslikama.

Navedeno se ne odnosi na izjave koje moraju biti u izvorniku.

Prije donošenja odluke o odabiru, Naručitelj može od najpovoljnijeg Ponuditelja zatražiti dostavu izvornika ili ovjerenih preslika traženih dokumenata (Izjave, potvrde, isprave, izvodi, ovlaštenja i sl.). Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati. Naručitelj će odrediti primjereni rok za dostavu izvornika ili ovjerenih preslika. U slučaju postojanja sumnje u istinitost podataka u priloženim dokumentima ili izjavama ponuditelja iz ove točke, Naručitelj se može obratiti nadležnim tijelima radi dobivanja informacija o situaciji tih ponuditelja, a u slučaju da se radi o ponuditelju sa sjedištem u drugoj državi naručitelj može zatražiti suradnju nadležnih vlasti.

## 4.3. Način dostave ponude

Ponuda se u zatvorenoj omotnici dostavlja neposredno Naručitelju ili poštanskom pošiljkom na adresu: Prednja strana omotnice:

Hotel Gruž d.d.

Pionirska 4, 20 000 Dubrovnik

Predmet: Odgovor na javni poziv za dostavu ponuda - Ponuda usluga stručnog nadzora

Predmet nabave: Stručni nadzor nad izvođenjem radova rekonstrukcije (dogradnje i nadogradnje) Hotela Gruž u dom za starije i nemoćne osobe tipa hotel.

- NE OTVARAJ -

Na poleđini:

Naziv ponuditelja

Adresa ponuditelja

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude. Ako omotnica nije označena u skladu sa zahtjevima iz ovog Javnog poziva za dostavu ponuda, Naručitelj ne preuzima nikakvu odgovornost u slučaju gubitka ili preranog otvaranja ponude.

Ponude i dokumentacija priložena uz ponude, osim jamstva za ozbiljnost ponude, ne vraćaju se ponuditeljima.

Alternativne ponude nisu dopuštene.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude. Ukoliko izmjenom ili dopunom ponude ponuditelj iskaže popust, uz dostavu izmjene ili dopune ponude je potrebno dostaviti i novi troškovnik u kojem su iskazani popusti.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude.

## 4.4. Datum, vrijeme i mjesto dostave ponuda

Ponuda, bez obzira na način dostave, mora biti zaprimljena od strane Naručitelja, najkasnije do:

**20.11. 2020. godine u 12:00 sati,**

na adresu Naručitelja iz točke 4.3. javnog poziva za dostavu ponuda.

## 4.5. Način određivanja cijene ponude

Usluge stručnog nadzora obavljaju se na gradilištu svakodnevno i u punom radnom vremenu, a sve sukladno dinamičkom planu izvođenja radova.

Cijena ponude izračunava se temeljem satnice ponuditelja i uključuje sve poreze i prireze, zaradu tvrtke, režijske i manipulativne troškove, kao i sve troškove vezane za obavljanje ponuđenih usluga u periodu vršenja usluga, uključujući troškove prijevoza, kao i sve ostale, direktne i indirektne troškove sa zakonskim obvezana, a sukladno podacima iz projekta i ponudbene dokumentacije.

U cijenu ponude moraju biti uračunati svi troškovi Izvršitelja (svih djelatnika koji će obavljati predmetne poslove – rad u vremenu dužem od 8 sati dnevno, subotom, nedjeljom i praznikom, dnevnice i sl.) i popusti.

Ponuditelj dostavlja ponudu s cijenom u kunama (HRK). Cijena ponude piše se brojkama. Cijena ponude je nepromjenjiva tijekom trajanja ugovora o pružanju usluga.

Ako ponuditelj, član zajednice ponuditelja ili njegov podizvoditelj nije u sustavu PDV-a, tada je to potrebno naznačiti u Ponudi.

Pri formiranju cijene ponuditelj je obvezan uzeti u obzir sljedeće:

- sav potreban rad, materijal, alat, dobavu i prijevoz na gradilište,

- troškove osiguranja tijekom trajanja ugovora kod jednog od osiguravajućih društava.

Ponuditelj je obvezan prije dostavljanja ponude proučiti kompletnu dokumentaciju priloženu javnom pozivu za dostavu ponuda temeljem koje će ponuditi uslugu koja je predmet nabave. Ponuditelj se treba upoznati s lokacijom kao i s uvjetima za izvođenja radova, jer zbog nepoznavanja istih neće imati pravo na kasniju izmjenu svoje ponude (nakon isteka roka za dostavu ponuda) ili bilo koje druge odredbe iz Javnog poziva za dostavu ponuda.

Ponuditelji mogu izvršiti uvid u lokaciju gradilišta, kompletnu projektno-tehničku dokumentaciju te uvid u glavni projekt i potvrdu glavnog projekta, kao i dozvole temeljem kojih će se izvoditi radovi na gradnji građevine, radi procjene, na vlastitu odgovornost troškova, rizika i ostalih elemenata značajnih za izradu ponude. Uvid se može izvršiti na lokaciji Naručitelja svakog radnog dana do isteka roka za dostavom ponuda, u vremenu od 10:00 do 12:00 sati, uz prethodnu najavu na tel.: +385 98 757877 ili e- mail: info@hotelgruz.hr najmanje 24 sata prije pregleda.

## 4.6. Kriterij za odabir ponude

Kriterij odabira ponude je najniža cijena.

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

## 4.7. Rok valjanosti ponude

Rok valjanosti ponude je najmanje 30 (trideset) dana od isteka roka za dostavu ponuda. Naručitelj će odbiti ponudu čija je valjanost kraća od zahtijevane. Ako istekne rok valjanosti ponude, Naručitelj će tražiti njegovo produljenje i u tu svrhu dati primjereni rok Ponuditelju. Na zahtjev Naručitelja, Ponuditelj može produžiti rok valjanosti svoje ponude.

## 4.8. Trošak ponude

Trošak pripreme i podnošenja ponude u cijelosti snosi Ponuditelj.

# 5. ZAJEDNICA PONUDITELJA

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost Ponuditelja iz zajednice Ponuditelja je solidarna. Svaki član iz zajednice Ponuditelja dužan je uz zajedničku ponudu dostaviti Izjave iz točaka 4.1-4.3. ovog javnog poziva za dostavu ponuda. Ponuditelj koji je samostalno dostavio ponudu ne smije istodobno sudjelovati u zajedničkoj ponudi. U zajedničkoj ponudi mora biti navedeno koji će dio ugovora o pružanju usluga (predmet, količina, vrijednost i postotni dio) izvršavati pojedini član zajednice ponuditelja.

Naručitelj neposredno plaća svakom članu zajednice ponuditelja za onaj dio ugovora o pružanju usluga koji je on izvršio, ako zajednica ponuditelja ne odredi drugačije.

# 6. PODIZVODITELJI

Ponuditelj, odnosno zajednica ponuditelja, koji namjerava ustupiti dio ili dijelove ponude podizvoditeljima, u svojoj ponudi mora jasno navesti podatke o svim podizvoditeljima (naziv i sjedište) i podatke o dijelu ugovora koji namjerava dati u podugovor.

Gospodarski subjekti koji namjeravaju dati dio ugovora u podugovor jednom ili više podizvoditelja dužni su u ponudi navesti sljedeće podatke:

- naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja, i

- predmet, količinu, vrijednost podugovora i postotni dio ugovora o pružanju usluga koji se daje u podugovor.

Naručitelj će neposredno plaćati podizvoditelju za izvršene radove od strane podizvoditelja.

Odabrani ponuditelj mora svom računu, odnosno situaciji priložiti račune svojih podizvoditelja koje je prethodno potvrdio.

Sudjelovanje podizvoditelja ne utječe na odgovornost odabranog ponuditelja za izvršenje ugovora.

# 7. PREGLED I OCJENA PONUDA

Naručitelj nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Javnog poziva za dostavu ponuda.

U postupku pregleda i ocjene ponuda Naručitelj vrši:

- provjeru formalne sukladnosti,

- procjenu ispunjenja uvjeta kvalifikacije,

- procjenu tehničke i materijalne sukladnosti,

- evaluaciju ponuda na temelju prethodno objavljenih kriterija za odabir (najniža cijena).

# 8. ROK ZA DONOŠENJE ODLUKE O ODABIRU

Naručitelj će donijeti Odluku o odabiru u roku od 15 (petnaest) dana od isteka roka za dostavu ponuda.

Naručitelj je obvezan na temelju rezultata pregleda i ocjene prijava ili ponuda odbiti:

-  ponudu koja je stigla nakon roka za dostavu,

-  ponudu koja je na drugom jeziku nego je navedeno u javnom pozivu,

-  ponudu ponuditelja koji nije dostavio jamstvo za ozbiljnost ponude, odnosno ako dostavljeno jamstvo nije valjano ili je preniske vrijednosti,

-  ponudu ponuditelja koji nije dokazao uvjete kvalifikacije u skladu s javnim pozivom,

-  ponudu koja nije cjelovita te koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje u skladu s načelima jednakosti i transparentnosti,

- ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,

-  ponudu koja je suprotna odredbama javnog poziva,

-  ponudu u kojoj cijena nije iskazana u apsolutnom iznosu,

-  ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća,

-  ponudu koja ne ispunjava obvezne tehničke specifikacije određene u javnom pozivu,

-  ponudu za koju ponuditelj nije pisanim putem prihvatio ispravak računske pogreške,

-  ponude ponuditelja koji je dostavio dvije ili više ponuda u kojima je ponuditelj i/ili član

zajednice ponuditelja,

-  ponudu koja sadrži štetne odredbe.

Naručitelj donosi odluku o odabiru najbolje ponude koja će minimalno sadržavati naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe.

Naručitelj zadržava pravo poništiti javni poziv za dostavu ponuda bez obrazloženja.

Naručitelj će sve ponuditelje i kandidate obavijestiti o konačnom odabiru, i to dostavom Odluke o odabiru najbolje ponude ili Odluke o poništenju javnog poziva za dostavu ponuda na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava.

# 9. VRSTA, SREDSTVO I UVJETI JAMSTVA

## 9.1. Jamstvo za ozbiljnost ponude

Ponuditelj je obvezan u ponudi dostaviti jamstvo za ozbiljnost ponude u iznosu od 3% procijenjene vrijednosti nabave iz točke 1.4. ovog Poziva.

Rok važenja jamstva određuje se rokom valjanosti ponude. Ponuditelj može dostaviti jamstvo koje je duže od roka valjanosti ponude.

Jamstvo za ozbiljnost ponude mora biti u obliku bankarske garancije. Jamstvo mora glasiti na Naručitelja, te mora biti „bezuvjetno“, „bez prigovora“, „neopozivo“ i „naplativo na prvi poziv“ i s rokom valjanosti, koji ne smije biti kraći od roka valjanosti ponude.

Napomena:

U tekstu bankarske garancije, uz prethodno navedene uvjete, obvezno je taksativno navesti svih 5 niže navedenih slučajeva za koja se izdaje jamstvo:

➢ odustajanja Ponuditelja od svoje ponude u roku njezine valjanosti,

➢ nedostavljanja izvornika ili ovjerene preslike dokaza, a na zahtjev Naručitelja,

➢ odbijanja potpisivanja Ugovora,

➢ nedostavljanja jamstva za uredno izvršenje Ugovora.

Način dostave jamstva: U izvorniku i neovjerenoj kopiji. Izvornik jamstva dostavlja se u zatvorenoj plastičnoj foliji (plastična folija mora biti zalijepljena samoljepljivom naljepnicom na način da se onemogući vađenje jamstva iz folije bez kidanja ili rezanja naljepnice), a plastična folija čini sastavni dio ponude uvezane u cjelinu. Jamstvo ne smije biti ni na koji način oštećeno (bušenjem, klamanjem i sl.), a što bi onemogućilo valjanost istog. Neovjerena kopija mora biti umetnuta nakon izvornika te uvezana u cjelinu ponude.

Jamstvo za ozbiljnost ponude Naručitelj je obvezan vratiti ponuditeljima neposredno nakon završetka postupka javnog poziva za dostavu ponuda koji završava dostavom Odluke o odabiru/poništenju.

Svaki nedostatak jamstva u iznosu, roku i gore navedenim odredbama, smatrat će se neotklonjivim nedostatkom, te će ponuda sa tako priloženom jamstvom biti odbijena.

Ako istekne rok valjanosti ponude, Naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku. Ako jamstvo za ozbiljnost ponude ne bude naplaćeno Naručitelj će ga vratiti ponuditelju neposredno nakon završetka postupka javne nabave.

Umjesto bankarske garancije, ponuditelj može dati novčani polog u iznosu traženog jamstva na račun Naručitelja IBAN: HR4423400091100207581, s pozivom na broj OIB ponuditelja, s naznakom ''jamstvo za ozbiljnost ponude.''

Ako Ponuditelj daje novčani polog, u ponudi mora dostaviti dokaz o uplati depozita na gore navedeni iznos u korist Naručitelja na gore navedeni transakcijski račun (rok povrata neposredno nakon završetka javnog poziva za dostavu ponuda, ako je neiskorišteno). U pozivu na broj obavezno navesti OIB ponuditelja, a pod opisom plaćanja navesti naziv javni poziv za dostavu ponuda – usluge stručnog nadzora''.

## 9.2. Jamstvo za uredno ispunjenje ugovora

Odabrani ponuditelj obvezan je u roku 8 (osam) dana od sklapanja ugovora dostaviti jamstvo za uredno ispunjenje ugovora u obliku bankarske garancije, za slučaj povrede ugovornih obveza od strane odabranog ponuditelja.

U bankarskoj garanciji mora biti navedeno da je korisnik garancije Naručitelj s kojim se sklapa ugovor.

Bankarska garancija mora biti bezuvjetna, neopoziva, i na "prvi poziv" korisnika garancije, "bez prigovora", u visini 10% od vrijednosti ugovora (sa PDV-om).

Rok valjanosti garancije mora biti 30 dana od dana isteka ugovora.

Naručitelj će odabranom ponuditelju vratiti jamstvo za ozbiljnost ponude nakon dostave jamstva za uredno ispunjenje ugovora.

## 10. ROK, NAČIN I UVJETI PLAĆANJA

Pružatelj usluga će za usluge stručnog nadzora ispostavljati mjesečne račune sukladno stupnju dovršenosti nadziranih radova. Naručitelj je dužan provjeriti dostavljene mjesečne račune te ima pravo prigovora na iste u roku od 10 dana od zaprimanja računa. Naručitelj će pružatelju usluga platiti usluge stručnog nadzora prema ispostavljenim računima u roku do 60 dana od dana izdavanja računa.

Naručitelj će pružatelju usluga platiti usluge stručnog nadzora prema mjesečnim računima u skladu sa Zakonom o financijskom poslovanju i predstečajnoj nagodbi („Narodne novine“ broj 108/12, 144/12, 81/13, 112/13), u roku do 60 dana od dana izdavanja računa na žiro račun izvoditelja.

## 11. PRILOZI

Prilog 1 – Troškovnik građevinskih radova